PMIndiaData/PMIndiaSum huggingface dataset:
জুনিয়র হকি’তে বিশ্বকাপ জেতার জন্য অভিনন্দন জানালেনপ্রধানমন্ত্রী

জুনিয়র হকি’তেবিশ্বকাপ জয়ী ভারতীয় জুনিয়র হকি টিম’কে অভিনন্দিত করেছেন প্রধানমন্ত্রী শ্রীনরেন্দ্র মোদী। এক বার্তায় তিনি বলেছেন : “আমাদের এইতরুণ খেলোয়াড়দের জন্য আমি বিশেষভাবে গর্বিত! জুনিয়র হকি’তে বিশ্বকাপ জয়ের জন্যআমাদের জুনিয়র হকি টিম’কে আমার অভিনন্দন। জুনিয়র হকিবিশ্বকাপ জয়ের ঘটনা ভারতীয় হকির ভবিষ্যত’কে উজ্জ্বল করে তুলবে। শুধু তাই নয়,খেলাধূলার বিষয়টি আরও জনপ্রিয়তা লাভ করবে তরুণ ছেলেমেয়েদের মধ্যে”।
প্রধানমন্ত্রী দেশজুড়ে নাগরিকদের নববর্ষের শুভেচ্ছা জানালেন

প্রধানমন্ত্রী শ্রী নরেন্দ্র মোদী দেশজুড়ে নাগরিকদের নববর্ষের শুভেচ্ছা ও অভিনন্দন জানিয়েছেন। একগুচ্ছ টুইটে প্রধানমন্ত্রী দেশবাসীকে নববর্ষ আনন্দ,শান্তি ও সমৃদ্ধি এনে দিক বলে কামনা করেন। প্রধানমন্ত্রী বলেন “ ভারত জুড়ে নতুনবছরের শুভারম্ভ উদযাপন করছে। সকলকে নববর্ষের শুভেচ্ছা। নতুন বছরটা শান্তি, আনন্দ ওসমৃ্দ্ধি বয়ে নিয়ে আসুক এই কামনা করি। ” “ নববর্ষ আর নবরাত্রিউপলক্ষে দেশবাসিকে কোটি কোটি শুভেচ্ছা। নতুন বছর সবার জীবনে শান্তি ও সুস্বাস্হ্যনিয়ে আসুক। ” “ মনিপুরে আমার ভাই ওবোনেদের সাজিবু চেইরাওবা শুভেচ্ছা। আপনাদের নতুন বছরটা আনন্দ আর সুখ-শান্তিতে ভরেউঠুক এই কামনা করি। ” “ নভরের পবিত্র উ ৎ সব উপলক্ষে শুভেচ্ছা জানাই। ” “ যাঁরা উগারি উ ৎসব পালন করছেন, তাদের অন্তর থেকে অভিনন্দন জানাই। আগামী বছরটা আপনাদের সবারইচ্ছাপুরণ করুক এবং সর্বত্রই যেন সুখ-শান্তি বিরাজ করে। ” ” সিন্ধি সম্প্রদায়ের মানুষদের জানাই আন্তরিক শুভেচ্ছা। ভগবান ঝুলেলাল যেনআমাদের আর্শীবাদ করেন। ” “ সবশেষে মহারাষ্ট্রের জনগণকে গুড়ি পাড়োয়া উপলক্ষে অভিনন্দন জানাই। আগামী বছরটি সকলের জীবনে সুখ, সুস্বাস্হ্য ও সমৃদ্ধি নিয়েআসুক। ” /
রাষ্ট্রসঙ্ঘের সাধারণ সভার ৭৪তম অধিবেশনের ফাঁকে বেলজিয়ামের প্রধানমন্ত্রীর সঙ্গে প্রধানমন্ত্রীর সাক্ষাতের সংবাদ বিবৃতি

নিউ ইয়র্কে রাষ্ট্রসঙ্ঘের সাধারণ সভার ৭৪তম অধিবেশনের ফাঁকে ২৫ সেপ্টেম্বর প্রধানমন্ত্রী শ্রী নরেন্দ্র মোদী বেলজিয়ামের প্রধানমন্ত্রী মি. চার্লস মিশেলের সঙ্গে সাক্ষাৎ করেন। প্রধানমন্ত্রী মি. মিশেলকে ইউরোপীয়ান কাউন্সিলের সভাপতি নির্বাচিত হওয়ায় শ্রী মোদী তাঁকে অভিনন্দন জানান। উভয় নেতা ২০১৭ সালে বেলজিয়ামের রাজার ভারত সফরের পর দু-দেশের সম্পর্কের উন্নয়নের বিষয়টি পর্যালোচনা করেন। তাঁরা ভারত এবং ইউরোপীয়ান ইউনিয়নের মধ্যে কৌশলগত এবং নিরাপত্তা সংক্রান্ত বিভিন্ন বিষয় নিয়ে আলোচনা করেন। দ্বিপাক্ষিক বাণিজ্য এবং বিনিয়োগ সংক্রান্ত চুক্তি, সন্ত্রাসবাদ মোকাবিলায় নিবিড় সহযোগিতা, যোগাযোগ, এক দেশ থেকে আরেক দেশে যাওয়া আসা সহ বিভিন্ন বিষয় নিয়ে তাঁদের মধ্যে আলোচনা হয়। উভয় নেতা পঞ্চদশ ভারত-ইউরোপীয়ান ইউনিয়ন শীর্ষ বৈঠক দ্রুত আয়োজনের প্রসঙ্গে সম্মত হয়েছেন।
ছয়টি এইম্‌স-এর জন্য একটি অধিকর্তার পদ সৃষ্টিতে কেন্দ্রীয় মন্ত্রিসভার অনুমোদন

দেশের ছ’টি স্থানে এইম্‌স-এর জন্য একটি করে অধিকর্তার পদ সৃষ্টির বিষয়ে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত বৈঠকে উত্তরপ্রদেশের রায়বেরিলি ও গোরক্ষপুর, পাঞ্জাবের ভাটিন্দা, অসমের গুয়াহাটি, হিমাচল প্রদেশের বিলাসপুর ও ঝাড়খণ্ডের দেওঘরে অবস্থিত এইম্‌স-এর জন্য এই অনুমোদন দেওয়া হয়েছে। একজন অধিকর্তার মূল বেতনক্রম ২,২৫,০০০ টাকা হবে বলে সিদ্ধান্ত গ্রহণ করা হয়েছে। তবে, অধিকর্তার মোট বেতন অন্যান্য সুবিধা সহ ২,৩৭,৫০০ টাকা অতিক্রম করবে না। এইম্‌স-এর মুখ্য কার্যনির্বাহী আধিকারিক হিসেবে নিয়োজিত এই অধিকর্তা কাজ করবেন। প্রতিষ্ঠানের সকল আধিকারিক ও কর্মীর দায়িত্ব বন্টন এবং সার্বিক প্রশাসনের দায়িত্বে তিনি থাকবেন। /
ভিয়েতনামেরজাতীয় দিবসে সেদেশের মানুষকেপ্রধানমন্ত্রীর শুভেচ্ছা

প্রধানমন্ত্রীশ্রী নরেন্দ্র মোদী ভিয়েতনামেরজাতীয় দিবসে সেদেশের মানুষকেশুভেচ্ছা জানিয়েছেন। একশুভেচ্ছা বার্তায় প্রধানমন্ত্রীবলেছেন, “ভিয়েতনামেরজাতীয় দিবসে সেদেশের মানুষকেআমার অনেক অনেক শুভেচ্ছা।আমাদের সরকার ভিয়েতনামেরসঙ্গে ঘনিষ্ঠ সম্পর্ককে গভীরগুরুত্ব দিয়ে থাকে।
নববর্ষে প্রধানমন্ত্রীর শুভেচ্ছা

দেশের জনগণকে ইংরেজী নববর্ষের শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, “২০১৬-র প্রারম্ভে আমি সকলকে আমার শুভেচ্ছা এবং অভিনন্দন জানাচ্ছি। ২০১৬ বছরটি প্রত্যেকের জীবনে সুখ, শান্তি, সমৃদ্ধি এবং সুস্বাস্থ্য নিয়ে আসুক এই কামনা করি।”
ব্রিক্‌স গোষ্ঠীভুক্ত দেশগুলির মধ্যে আঞ্চলিক উড়ান অংশীদারিত্ব বিষয়ে একটি সমঝোতা স্বাক্ষরের প্রস্তাব কেন্দ্রীয় মন্ত্রিসভায় অনুমোদিত

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ব্রিক্‌স গোষ্ঠীভুক্ত দেশগুলির মধ্যে আঞ্চলিক উড়ান অংশীদারিত্ব সহযোগিতা সংক্রান্ত একটি সমঝোতা স্মারক স্বাক্ষরের প্রস্তাব অনুমোদিত হয়েছে। ব্রিক্‌স দেশগুলির মধ্যে অসামরিক বিমান পরিবহণ ক্ষেত্রে সহযোগিতার জন্য একটি প্রাতিষ্ঠানিক কাঠামো গড়ে তোলাই এই সমঝোতার লক্ষ্য। সহযোগিতার চিহ্নিত ক্ষেত্রগুলির মধ্যে রয়েছে, আঞ্চলিক বিমান পরিবহণ পরিষেবা ক্ষেত্রে উপযুক্ত ব্যবস্থা গ্রহণ। এর মধ্যে রয়েছে – আঞ্চলিক বিমান বন্দর গড়ে তোলা; বিমান বন্দর পরিকাঠামো পরিচালন এবং উড়ান পরিষেবার উন্নয়ন প্রভৃতি। এছাড়াও, সংশ্লিষ্ট দেশগুলির বিমান পরিবহণের ক্ষেত্রে নিয়ন্ত্রণকারী সংস্থার মধ্যে টেকনিক্যাল সহযোগিতা, পরিবেশগত সুসমতা রক্ষা, কর্মী প্রশিক্ষণ সহ অন্যান্য ক্ষেত্রে সহযোগিতা। ব্রিক্‌স দেশগুলির মধ্যে এই সমঝোতা স্মারকটি স্বাক্ষরিত হলে বাণিজ্য, বিনিয়োগ, পর্যটন এবং সাংস্কৃতিক বিনিময়ের ক্ষেত্রে ব্যাপক উন্নয়নের সম্ভাবনা কার্যকর হবে।
ওড়িশায় তালচের সার কারখানার ভিত্তিপ্রস্তর স্থাপন অনুষ্ঠানে প্রধানমন্ত্রীর ভাষণ

মঞ্চে উপস্থিত ওড়িশার রাজ্যপাল অধ্যাপক গণেশীলালজি, রাজ্যের মুখ্যমন্ত্রী আমার বন্ধু নবীন পট্টনায়কজি, আমার কেন্দ্রীয় মন্ত্রীসভার সদস্য জুয়েল ওরাঁওজি, ধর্মেন্দ্র প্রধানজি, আমার সংসদের সাথী সতপথীজি, এই এলাকার বিধায়ক ব্রজকিশোর প্রধানজি এবং আমার প্রিয় ভাই ও বোনেরা, এই অনুষ্ঠানের পর আমাকে একটা বিশাল জনসভায় বলতে হবে, সেজন্যে এখানে বিস্তারিত না বলে, অত্যন্ত কম শব্দে এই শুভ উদ্বোধনের মাধ্যমে আমার মনের আনন্দ ব্যক্ত করছি। নির্দিষ্ট সময়সীমার মধ্যে এই প্রকল্প সমাপণের জন্যে সংশ্লিষ্ট সকলকে অনেক অনেক শুভেচ্ছা জানাই। এটি আমার জন্যে একপ্রকার পুনরুদ্ধারের সৌভাগ্য এনে দিয়েছে। অনেক দশক আগে যে স্বপ্ন বোনা হয়েছিল, কিন্তু কোনও না কোনও ত্রুটির ফলে সমস্ত স্বপ্ন ভেস্তে গিয়েছিল। এখানকার মানুষও আশা ছেড়ে দিয়েছিলেন যে কোনোদিন আবার এই প্রকল্প বাস্তবায়িত হতে পারে, এই অঞ্চলেই পুনরুজ্জীবিত হতে পারে! কিন্তু আমরা সংকল্প নিয়েছি যে নতুন প্রাণশক্তি নিয়ে, নতুন গতিতে দেশকে নতুন উচ্চতায় পৌঁছে দিতে হবে। সেজন্যে অনেক বৃহৎ প্রকল্প, অনেক বৃহৎ উদ্যোগ, তার সঙ্গে প্রাণশক্তি, গতি ও সংকল্প যুক্ত করতে হবে। পরিণামস্বরূপ, প্রায় ১৩ হাজার কোটি টাকা বিনিয়োগে আজ এখানে এই প্রকল্প পুনরুদ্ধারের কাজ শুরু হল। সমৃদ্ধ ভারতের জন্যে কয়লা বাষ্পীকরণের মাধ্যমে, এখানকার এই কালো হীরাকে একটি নতুন প্রযুক্তি প্রয়োগের মাধ্যমে প্রক্রিয়াকরণ করে যে সার ও গ্যাস উৎপন্ন হবে তা থেকে এই অঞ্চল তথা দেশ একটি নতুন দিশা পাবে। বিদেশ থেকে আমাদের যত ইউরিয়া আনাতে হয় তা থেকেও মুক্তি পাওয়া যাবে, দেশের আর্থিক সাশ্রয় হবে। এই অঞ্চলের নবীন প্রজন্মের জন্যে এটি কর্মসংস্থানের বড় সুযোগ। এই প্রকল্পের সঙ্গে প্রায় সাড়ে চার হাজার মানুষ যুক্ত হবেন, আর সেজন্যে এর চারপাশে অনেক নতুন ব্যবস্থা, নতুন সংস্থা গড়ে উঠবে, এখানকার মানুষ এগুলি দ্বারাও উপকৃত হবেন, কর্মসংস্থান হবে। উন্নয়নের দিশা কিভাবে পরিবর্তিত হতে পারে – স্পষ্ট নীতি ও দেশের জন্যে সমর্পিত প্রাণ হলে, উত্তম সিদ্ধান্ত নেওয়া সম্ভব হয়! আমাদের দেশে নবরত্ন, মহারত্ন, রত্ন – এমন অনেক সরকার অধিকৃত সংস্থার সুনাম আমরা অনেক শুনেছি। কখনও ভাল খবর, কখনও খারাপ খবর আসতে থাকে। কিন্তু তাদেরকে ঐক্যবদ্ধ করে একটি নতুন শক্তিরূপে গড়ে তুলে কিভাবে প্রকল্পটিকে এগিয়ে নিয়ে যাওয়া যায়, এই একটি নতুন উদাহরণ দেশের সামনে প্রতিষ্ঠিত হবে যে, যখন দেশের এরকম রত্নদের সমাহারে, মহারত্নদের সমন্বয়ে কোনও প্রকল্পের দায়িত্ব নেবেন, তখন তাঁদের সকলের নৈপুণ্য, সকলের মণিমুক্তো প্রয়োগ করা হবে আর ওড়িশা তথা দেশের কৃষকদের প্রয়োজন মেটানোর কারণ হয়ে উঠবে। আমাকে বলা হয়েছে…. কারণ, আমি যখনই এই ধরণের প্রকল্পের ভিত্তিপ্রস্তর স্থাপন করতে যাই, তখন জিজ্ঞেস করি যে, কবে থেকে উৎপাদন শুরু হবে সেটা বলুন! এখানেও তেমনি জিজ্ঞেস করেছি, আর কর্মকর্তারা আমাকে বলেছেন যে, ৩৬ মাসের মধ্যেই এখানে উৎপাদন শুরু করা যাবে! আমি আপনাদের কথা দিচ্ছি যে ৩৬মাস পর আমি আবার আপনাদের মাঝে এসে এই প্রকল্পের উদ্বোধন করবো! এই আস্থা নিয়ে আরেকবার মুখ্যমন্ত্রী মহোদয়কে কৃতজ্ঞতা জানিয়ে আমার বক্তব্য সম্পূর্ণ করছি। অনেক অনেক ধন্যবাদ।
সারা দেশ পশ্চিমবঙ্গ ও ওডিশার পাশে রয়েছে : প্রধানমন্ত্রী

প্রবল সামুদ্রিক ঘূর্ণিঝড় আমফান – এর ফলে ক্ষয়ক্ষতির বিভিন্ন ছবি দেখার পর প্রধানমন্ত্রী আশা প্রকাশ করেছেন, খুব শীঘ্রই পশ্চিমবঙ্গ ও ওডিশায় স্বাভাবিক জনজীবন ফিরে আসবে। একগুচ্ছ ট্যুইটে শ্রী মোদী বলেছেন, “ওডিশার মানুষ যে দৃঢ়চেতা মনোভাব নিয়ে এই ঘূর্ণিঝড়ের মোকাবিলা করেছেন – তার জন্য আমার সমবেদনা। দুর্গত মানুষকে সম্ভাব্য সবরকম সহায়তা পৌঁছে দিতে কর্তৃপক্ষগুলি নিরন্তর কাজ করে চলেছে। আমি আশা করি, খুব শীঘ্রই রাজ্যে স্বাভাবিক জনজীবন ফিরে আসবে। জাতীয় বিপর্যয় মোকাবিলা বাহিনী (এনডিআরএফ)-র কর্মীরা ঘূর্ণিঝড় বিধ্বস্ত এলাকায় কাজ করে চলেছেন। উচ্চ পদস্থ আধিকারিকরা পরিস্থিতির ওপর তীক্ষ্ণ নজর রাখছেন এবং পশ্চিমবঙ্গ সরকারের সঙ্গে ঘনিষ্ঠ সমন্বয় বজায় রেখে কাজ করছেন। ঘূর্ণিঝড় ক্ষতিগ্রস্তদের সহায়তায় কোনও আপোষ করা হবে না। অতিপ্রবল সামুদ্রিক ঘূর্ণিঝড় আমফান – এর দরুণ পশ্চিমবঙ্গের ক্ষয়ক্ষতির ছবি আমি দেখেছি।জটিল এই পরিস্থিতিতে সমগ্র দেশবাসী সমবেদনা নিয়ে পশ্চিমবঙ্গের পাশে রয়েছেন। রাজ্যের মানুষের কল্যাণ কামনা করি। স্বাভাবিক জনজীবন ফিরিয়ে আনতে সর্বাত্মক প্রয়াস চলছে”।
প্রধানমন্ত্রী মস্কোতে ‘ফ্রেন্ডস্ অব ইন্ডিয়া’ অনুষ্ঠানে অংশ নিয়েছেন

প্রধানমন্ত্রী শ্রী নরেন্দ্র মোদি শুক্রবার ‘ভারতের বন্ধু’ (ফ্রেন্ডস্‌ অব ইন্ডিয়া) অনুষ্ঠানে অংশ নেন। এই অনুষ্ঠানে রাশিয়ার শিল্পীরা ভারতীয় পরাম্পরাগত এবং লোকনৃত্য পরিবেশন করেছে। এই অনুষ্ঠানের মধ্যে দিয়ে রাশিয়ায় ভারতীয় সাংস্কৃতিক ঐতিহ্যের জনপ্রিয়তা এবং আন্ত:সাংস্কৃতিক বোধ-এর গুরুত্ব তুলে ধরা হয়। একটি শ্লোক আবৃত্তি এবং ‘বন্দেমাতরম্‌’-এর সৃষ্টিশীল উপস্থাপনার মাধ্যমে অনুষ্ঠানটি শুরু হয়। এরপরেই সংক্ষিপ্ত আকারে একের পর এক পরিবেশিত হয় কুচিপুড়ি, কত্থক এবং ডান্ডিয়া রাস। অংশগ্রহণকারী সব শিল্পীরা মঞ্চে এরপর একযোগে শ্রী অটল বিহারী বাজপেয়ীর ‘গীত নয়া গাতা হুঁ’ কবিতার গীতিময়রূপ পরিবেশন করে। এই উপলক্ষে ভাষণে প্রধানমন্ত্রী শিল্পীদের প্রশংসা করেন। বিশেষত সতী কাজানোভা’র উপস্থাপনার বিশেষ প্রশংসা করে তিনি বলেন, কাজানোভা ছিলেন মুসলীম পরিবার থেকে আগত রাশিয়ার একজন নাগরিক, একজন পপ-গায়ক যিনি সুচারুভাবে বৈদিক মন্ত্রও উচ্চারণ করতে পারতেন। প্রধানমন্ত্রী বলেন, রাশিয়ার এতো সংখ্যক লোক ভারতীয় সাংস্কৃতিক ঐতিহ্য সম্পর্কে তাদের ভাললাগা প্রকাশ করেছে, এটা আমাদের পক্ষে গর্বের বিষয়। ঈদ-উল-মিলাদ এবং বড়দিন উপলক্ষ্যে জনগনকে শুভেচ্ছা জানিয়ে প্রধানমন্ত্রী বলেন, আগামীকাল (২৫ ডিসেম্বর) প্রাক্তন প্রধানমন্ত্রী শ্রী অটল বিহারী বাজপেয়ীরও জন্মদিন। প্রধানমন্ত্রী বলেন, রাশিয়ায় ভারতীয় সংস্কৃতিকে জনপ্রিয় করে তুলতে লাগাতর উৎকৃষ্ট উদ্যোগ নেওয়া হয়েছে। রাশিয়ার ২০০টি স্থানে আন্তর্জাতিক যোগা দিবস পালনের কথাও তিনি উল্লেখ করেছেন। উভয় দেশের মধ্যে অতীতকাল থেকে বাণিজ্য এবং পান্ডিত্যপূর্ণ বিষয়ে যোগসূত্রের কথা উল্লেখ করে প্রধানমন্ত্রী বলেন, বাধা-বিপত্তির মাঝেও রাশিয়া সবসময়ই ভারতের পাশে দাঁড়িয়েছে। তিনি বলেন, যখন আমরা যুদ্ধের মুখোমুখি হয়েছি, সেসময় রাশিয়া আমাদের সহায়তা করেছে এবং ভারতীয় জওয়ানরা বিজয়ী হয়েছে। তিনি বলেন, দুদেশের মধ্যে এটা হল শক্তির সম্পর্ক, কিন্তু এই শক্তি হচ্ছে বন্ধুত্বের শক্তি। তিনি এও বলেন, রাশিয়া সবসময়, এমনকি আন্তর্জাতিক মঞ্চেও ভারতকে সমর্থন জানিয়েছে।পর্যটনের জন্য রাশিয়ানদের ভারতে আসতে উৎসাহ দিতে তিনি সেদেশে পড়াশুনা করছে এমন ভারতীয় ছাত্রদের অনুপ্রাণিত করেন। প্রধানমন্ত্রী বলেন, অর্থনৈতিক ক্রিয়াকলাপের জন্য সারা বিশ্বে আজ ভারত প্রশংসিত হচ্ছে। আশাপূর্ণ দৃষ্টিতে সমগ্র বিশ্ব তাকাচ্ছে ভারতের দিকে এবং বিনিয়োগকারীরা ভারতে বিনিয়োগে আশ্বস্ত বোধ করছে। তিনি বলেন, এই বিনিয়োগের মধ্যে দিয়ে ভারতে বিশ্বমানের পরিকাঠামো তৈরি হবে এবং ছাত্র-ছাত্রীদের জন্য কর্মসংস্থানের সুযোগ সৃষ্টি হবে। তিনি বলেন, সারা বিশ্ব আজ ভারতকে কেবলমাত্র একটি বাজার হিসেবেই না, বরং একটি সম্ভাবনাময় ম্যানুফেকচারিং হাব হিসেবে দেখছে। প্রধানমন্ত্রী শ্রী নরেন্দ্র মোদি তাঁর রাশিয়া সফরকে একটি অত্যন্ত সার্থক সফর বলে বর্ণনা করেন এবং রাষ্ট্রপতি পুতিনের সাথে তাঁর আলোচনা অত্যন্ত সফল বলে তিনি মন্তব্য করেন।
দারিদ্র্যদূরীকরণ ও কর্মসংস্থানের সুযোগ সৃষ্টির লক্ষ্যে বাণিজ্য, অর্থনীতি, জলবায়ু নীতিএবং অগ্রগতি সম্পর্কে চিন্তাভাবনার পরামর্শ দিলেন প্রধানমন্ত্রী

যথেষ্টচিন্তাভাবনা করে রচিত বৃহদায়তনের আর্থিক নীতি, সুনির্দিষ্ট নিয়মনীতি-ভিত্তিকবহুপাক্ষিক বাণিজ্য ব্যবস্থা, বাস্তবসম্মত জলবায়ু নীতি এবং সার্বিক বিকাশের প্রতিভারতের অঙ্গীকার ও দায়বদ্ধতার ওপর বিশেষ জোর দিয়েছেন প্রধানমন্ত্রী শ্রী নরেন্দ্রমোদী। এ সমস্ত কিছুর সমন্বয়ে দারিদ্র্য দূর করা এবং কর্মসংস্থানের সুযোগ সৃষ্টি করাসম্ভব বলে তিনি মনে করেন। বৃহস্পতিবারএখানে নিমরানা সম্মেলন, ২০১৬-তে অংশগ্রহণকারী অর্থনীতিবিদ ও বিদগ্ধজনদের একসমাবেশে এই মত প্রকাশ করেন তিনি। বৃহদায়তন অর্থনীতি ও আর্থিক নীতি, বাণিজ্য ওপ্রতিযোগিতামুখিনতা, উৎপাদন ও জ্বালানি শক্তি ইত্যাদি বিভিন্ন বিষয়ে মতবিনিময় হয়তাঁদের মধ্যে। আন্তর্জাতিক ক্ষেত্রের গবেষণালব্ধ অভিজ্ঞতা থেকে জ্ঞান আহরণেরমাধ্যমে এই বিষয়গুলি সম্পর্কে দৃষ্টিভঙ্গি গ্রহণ করা প্রয়োজন বলেও তাঁরা মনে করেন। এইপ্রসঙ্গে কৃষির উৎপাদনশীলতা এবং পুনর্নবীকরণযোগ্য জ্বালানি ক্ষেত্রে সরকার গৃহীতবিভিন্ন ব্যবস্থা ও পদক্ষেপের কথা প্রধানমন্ত্রী তুলে ধরেন তাঁর বক্তব্যে। /
দু’দিনেরসরকারি ভারত সফরে আসছেন জাপানের প্রধানমন্ত্রী  :  বার্ষিক শীর্ষ বৈঠকে তিনি মিলিত হবেনভারতের প্রধানমন্ত্রীর সঙ্গে

প্রধানমন্ত্রীশ্রী নরেন্দ্র মোদীর আমন্ত্রণে জাপানের প্রধানমন্ত্রী মিঃ শিনজো আবে দু’দিনেরসরকারি সফরে ভারতে আসছেন। আগামী ১৩ ও ১৪ সেপ্টেম্বর তিনি ভারত সফর করবেন। গুজরাটেরগান্ধীনগরে আগামী ১৪ সেপ্টেম্বর দ্বাদশ ভারত-জাপান বার্ষিক শীর্ষ বৈঠকে উপস্থিতথাকবেন ভারত ও জাপানের প্রধানমন্ত্রীদ্বয়। সংবাদমাধ্যমের কাছে বিবৃতিও দেবেনতাঁরা। ঐদিনই ভারত-জাপান বাণিজ্য বৈঠকও অনুষ্ঠিত হবে। প্রধানমন্ত্রীমোদী এবং প্রধানমন্ত্রী আবে-র মধ্যে এটি হবে চতুর্থ বার্ষিক শীর্ষ বৈঠক। ভারত ওজাপানের মধ্যে বহুমুখী সহযোগিতা প্রচেষ্টার সাম্প্রতিক অগ্রগতির বিষয়গুলিও তাঁরাপর্যালোচনা করবেন। ‘বিশেষ কৌশলগত তথা আন্তর্জাতিক অংশীদারিত্ব’-এর কাঠামোর মধ্যেএই বিশেষ আলোচনা-বৈঠকটি অনুষ্ঠিত হবে। আগামী ১৪সেপ্টেম্বর আমেদাবাদ ও মুম্বাইয়ের মধ্যে ভারতের প্রথম উচ্চপ্রযুক্তির রেল প্রকল্পেরসূচনা উপলক্ষে ঐদিন এক অনুষ্ঠানেও যোগ দেবেন দুই বিশ্ব নেতা। প্রকল্পটি রূপায়িতহলে ঐ দুটি শহরের মধ্যে রেলপথে যাতায়াতের সময় উল্লেখযোগ্যভাবে হ্রাস পাবে।উচ্চগতির রেল নেটওয়ার্ক গড়ে তোলার কাজে জাপান ইতিমধ্যেই এক পথিকৃৎ-এর ভূমিকা পালনকরেছে। শিংকানসেন বুলেট ট্রেন হল বিশ্বের দ্রুততম গতির এক রেল চলাচল ব্যবস্থা। ১৩ সেপ্টেমরজাপানের প্রধানমন্ত্রীকে নাগরিক সংবর্ধনাদানের জন্য আমেদাবাদ শহর এখন প্রস্তুত।বিভিন্ন সাংস্কৃতিক কর্মসূচির মধ্য দিয়ে ভারতের সাংস্কৃতিক বৈচিত্র্যকে তুলে ধরাহবে ঐ বিশেষ অনুষ্ঠানটিতে। সাবরমতীনদীর তীরে মহাত্মা গান্ধী প্রতিষ্ঠিত সাবরমতী আশ্রম পরিদর্শনেও যাবেন দুইপ্রধানমন্ত্রী। পরে, আমেদাবাদে অবস্থিত ষোড়শ শতকের বিখ্যাত ‘সিরি সৈয়িদ নিজালি’মসজিদটিও পরিদর্শন করবেন তাঁরা। মহাত্মা মন্দিরে মহাত্মা গান্ধীর স্মৃতিরউদ্দেশে নিবেদিত ডান্ডি কুটীর সংগ্রহশালাটিও ঐদিন ঘুরে দেখবেন ভারত ও জাপানেরপ্রধানমন্ত্রীদ্বয়। / .
দ্বৈত কর পরিহার এবং আর্থিক কারচুপি রোধে ভারত-ইরান সহযোগিতা চুক্তির প্রস্তাবে অনুমোদন কেন্দ্রীয় মন্ত্রিসভার

দ্বৈত কর পরিহার এবং আর্থিক কারচুপি রোধে ভারত ও ইরানের মধ্যে একটি চুক্তি স্বাক্ষরের প্রস্তাবে আজ সম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় মন্ত্রিসভার এই বৈঠক। চুক্তিটি স্বাক্ষরিত হলে ভারত ও ইরানের মধ্যে প্রযুক্তি, বিনিয়োগ এবং কর্মী বিনিময়ের বিষয়টি আরও প্রসার লাভ করবে। দ্বৈত কর ব্যবস্থা বন্ধ করার ক্ষেত্রেও এই চুক্তিটি বিশেষভাবে কার্যকর হবে। সাম্প্রতিকতম আন্তর্জাতিক মান অনুযায়ী, চুক্তিবদ্ধ এই দুটি দেশের মধ্যে প্রয়োজনীয় তথ্যের আদান-প্রদানও আরও জোরদার হয়ে উঠবে। ফলে, কর সংক্রান্ত বিষয়টি আরও স্বচ্ছ হয়ে ওঠার সুবাদে কর ফাঁকি দেওয়ার প্রবণতাও খর্ব হবে। /
ভারতীয় বিমানবাহিনীতে লাইট কমব্যাট হেলিকপ্টার ‘প্রচন্ড’র অন্তর্ভুক্তিকে একটি বিশেষ মুহূর্ত বলে প্রধানমন্ত্রীর মন্তব্য

নয়াদিল্লি, ০৩ অক্টোবর, ২০২২ প্রধানমন্ত্রী শ্রী নরেন্দ্র মোদী প্রতিরক্ষা বাহিনীতে লাইট কমব্যাট হেলিকপ্টার ‘প্রচন্ড’র অন্তর্ভুক্তির জন্য সকল দেশবাসীকে অভিনন্দন জানিয়েছেন। প্রতিরক্ষা মন্ত্রী শ্রী রাজনাথ সিং – এর এক ট্যুইটকে উদ্ধৃত করে প্রধানমন্ত্রী তাঁর ট্যুইট বার্তায় বলেছেন, “লাইট কমব্যাট হেলিকপ্টার ‘প্রচন্ড’র অন্তর্ভুক্তি ১৩০ কোটি দেশবাসীর যৌথবদ্ধ সিদ্ধান্তের একটি বিশেষ মুহূর্ত। এর মধ্য দিয়ে প্রতিরক্ষা ক্ষেত্রে আমাদের দেশ আরও শক্তিশালী ও আত্মনির্ভর হয়ে উঠবে। প্রত্যেক ভারতবাসীকে অভিনন্দন জানাই”!
জম্মু ও কাশ্মীরে জঙ্গিহানায় নিহত তিনশহীদের উদ্দেশে শ্রদ্ধা নিবেদন প্রধানমন্ত্রীর

জম্মু ওকাশ্মীরে সাম্প্রতিক এক সংঘর্ষে সন্ত্রাসবাদীদের হাতে নিহত নির্ভীক সেনাকর্মী মেজরসতীশ দাহিয়া, ধর্মেন্দ্র কুমার এবং জেনারেল অহতোষ কুমারের উদ্দেশে শেষ শ্রদ্ধানিবেদন করেছেন প্রধানমন্ত্রী শ্রী নরেন্দ্র মোদী। উত্তর প্রদেশসফর শেষে প্রত্যাবর্তনকালে এই তিন শহীদের প্রতি প্রধানমন্ত্রী শেষ শ্রদ্ধা নিবেদনকরেন দিল্লি বিমান বন্দরে।
মধ্যপ্রদেশে মোহনপুরা জলসেচ প্রকল্পটি জাতির উদ্দেশে উৎসর্গ করলেন প্রধানমন্ত্রী

প্রধানমন্ত্রী শ্রী নরেন্দ্র মোদী শনিবার মোহনপুরা জলসেচ প্রকল্পটি উৎসর্গ করেন জাতির উদ্দেশে। এই প্রকল্পটি থেকে রাজগড় জেলার কৃষি জমিতে সেচের সুযোগ সম্প্রসারিত হবে। এছাড়াও, আশেপাশের গ্রামগুলিতে পানীয় জলের যোগান নিশ্চিত করতেও বিশেষ সহায়ক হবে এই প্রকল্পটি। কয়েকটি জল সরবরাহ কর্মসূচিরও এদিন শিলান্যাস করেন প্রধানমন্ত্রী। মোহনপুরায় আয়োজিত এক বিশাল জনসমাবেশে ভাষণদান প্রসঙ্গে শ্রী মোদী ডঃ শ্যামাপ্রসাদ মুখোপাধ্যায়ের মৃত্যু বার্ষিকী স্মরণে শ্রদ্ধা নিবেদন করে বলেন যে, দেশবাসীর কাছে ডঃ মুখোপাধ্যায়ের বার্তা ছিল এই যে – নিজস্ব উদ্যম ও প্রচেষ্টার মধ্য দিয়েই দেশকে সুরক্ষিত ও নিরাপদ রাখা সম্ভব। শিক্ষা, শিল্প নীতি এবং নারী ক্ষমতায়নের মতো ক্ষেত্রগুলিতে ডঃ শ্যামাপ্রসাদ মুখোপাধ্যায়ের অবদানের কথাও এদিন স্মরণ করেন প্রধানমন্ত্রী। তিনি বলেন যে, ডঃ মুখোপাধ্যায় শিক্ষা, স্বাস্থ্য ও নিরাপত্তার ওপর সর্বোচ্চ গুরুত্ব স্থাপন করেছিলেন। কেন্দ্রীয় সরকারের দক্ষ ভারত মিশন, স্টার্ট আপ ইন্ডিয়া, মুদ্রা যোজনা এবং মেক ইন ইন্ডিয়ার মতো কর্মসূচিগুলি ডঃ মুখোপাধ্যায়ের স্বপ্ন ও দৃষ্টিভঙ্গির-ই বাস্তব প্রতিফলন। শ্রী মোদী বলেন যে, দেশের যে জেলাগুলি উন্নয়নের জন্য উদগ্রীব রাজগড় জেলা হ’ল তার অন্যতম। এখানকার উন্নয়ন প্রকল্পগুলির কাজ আরও ত্বরান্বিত হয়ে উঠবে। দেশের প্রয়োজন ও চাহিদার কথা মনে রেখে দেশকে একুশ শতকে এক নতুন উচ্চতায় নিয়ে যেতে কাজ করে চলেছে কেন্দ্রীয় সরকার। কৃষি ক্ষেত্রে উল্লেখযোগ্য কাজের দৃষ্টান্ত স্থাপন এবং সেই সঙ্গে উন্নয়ন সংক্রান্ত বিভিন্ন উদ্যোগ গ্রহণের জন্য মধ্যপ্রদেশ সরকারের বিশেষ প্রশংসা করেন প্রধানমন্ত্রী। রাজ্যে সেচসেবিত অঞ্চলের প্রসার ঘটানোর জন্যও রাজ্য সরকারের সপ্রশংস উল্লেখ করেন তিনি। শ্রী মোদী বলেন, মধ্যপ্রদেশের জলসেচ সম্পর্কিত লক্ষ্যমাত্রা পূরণে রাজ্য সরকারের সঙ্গে সর্বতোভাবে সহযোগিতা করার জন্য সম্পূর্ণ রূপে প্রস্তুত কেন্দ্রীয় সরকার। প্রধানমন্ত্রী কৃষি সিচাঁই যোজনার আওতায় এই রাজ্যে বর্তমানে ১৪টি প্রকল্প রূপায়িত হচ্ছে। অণু সেচ প্রকল্পগুলির ওপর এখন আরও বেশি করে জোর দেওয়া হচ্ছে বলে উল্লেখ করেন তিনি। মাটির স্বাস্থ্য পরীক্ষার কার্ড, ফসল বিমা যোজনা, বৈদ্যুতিন কৃষি বিপণন মঞ্চ ইত্যাদি সহ কৃষি ক্ষেত্রে কেন্দ্রীয় সরকারের বিভিন্ন উদ্যোগের কথাও এদিন উঠে আসে প্রধানমন্ত্রীর বক্তব্যে। উজ্জ্বলা যোজনা এবং মুদ্রা যোজনার সুফলগুলি সম্পর্কেও বক্তব্য রাখেন তিনি। …
উত্তর প্রদেশের কুশীনগর বিমানবন্দরকে আন্তর্জাতিক বিমানবন্দরে উন্নীত করার প্রস্তাব অনুমোদন করলো কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে উত্তর প্রদেশের কুশীনগর বিমানবন্দরকে আন্তর্জাতিক বিমানবন্দরে উন্নীত করার প্রস্তাব অনুমোদিত হয়েছে। কুশীনগর বৌদ্ধ ধর্মাবলম্বীদের একটি সাংস্কৃতিক পীঠস্থান। কুশীনগর বিমানবন্দরের কাছাকাছি শ্রবস্তী, কপিলাবস্তু, লুম্বিনী সহ বিভিন্ন বৌদ্ধ সাংস্কৃতিক কেন্দ্র রয়েছে। এই বিমানবন্দরটিকে আন্তর্জাতিক বিমানবন্দরে উন্নীত করলে বিমান যাত্রীদের সুবিধা হবে, এই অঞ্চলে দেশি-বিদেশি পর্যটকদের আসা-যাওয়া বৃদ্ধি পাবে এবং সংশ্লিষ্ট অঞ্চলের আর্থিক বিকাশ ঘটবে। উত্তর প্রদেশের উত্তর-পূর্ব দিকে গোরক্ষপুরের ৫০ কিলোমিটার পূর্বে কুশীনগর বৌদ্ধ তীর্থযাত্রীদের কাছে একটি গুরুত্বপূর্ণ পবিত্র স্থান।
ব্যাঙ্ক এবং এনবিএফসি-র প্রতিনিধিদের সঙ্গে প্রধানমন্ত্রীর বৈঠক

প্রধানমন্ত্রী শ্রী নরেন্দ্র মোদী আজ ব্যাঙ্ক এবং নন-ব্যাঙ্কিং আর্থিক প্রতিষ্ঠানগুলির প্রতিনিধিদের সঙ্গে ভবিষ্যৎ কর্মপন্থা নির্ধারণের জন্য একটি বৈঠকে যোগ দিয়েছেন। বৈঠকে আর্থিক এবং ব্যাঙ্কিং ব্যবস্থাপনার উন্নয়নের ক্ষেত্রে গুরুত্বপূর্ণ ভূমিকা নিয়ে আলোচনা হয়েছে। এই প্রসঙ্গে উল্লেখযোগ্য যে, মূলধনের চাহিদা মেটাতে ক্ষুদ্র শিল্পোদ্যোগী, স্বনির্ভর গোষ্ঠীর সদস্যরা এবং কৃষকরা যাতে বিভিন্ন প্রতিষ্ঠান থেকে ঋণ গ্রহণ করেন সে বিষয়ে উৎসাহ দেওয়ার প্রয়োজন রয়েছে। স্থিতিশীল মূলধন বৃদ্ধির জন্য প্রত্যেকটি ব্যাঙ্ককে তার নীতি এবং উদ্যোগের পর্যালোচনা করতে হবে। সমস্ত প্রস্তাব একই মানদণ্ডে ব্যাঙ্কগুলিকে বিচার করলে চলবে না, যথোচিত প্রস্তাবগুলিকে শনাক্ত করে প্রয়োজনীয় ব্যবস্থা নিতে হবে যার মাধ্যমে যাঁদের প্রয়োজন তাঁরা অর্থের যোগান পাবেন এবং ব্যাঙ্কগুলিও পূর্বের অনুৎপাদক সম্পদের মতো সমস্যার সম্মুখীন হবে না। এই প্রসঙ্গে উল্লেখযোগ্য যে, সরকার ব্যাঙ্কিং ব্যবস্থাকে পুরো মাত্রায় সহায়তা করছে। ব্যাঙ্কের উন্নতিতে প্রয়োজনীয় সমর্থন যোগাতে সরকার যে কোন পদক্ষেপ গ্রহণে প্রস্তুত। কেন্দ্রীভূত ডেটা প্ল্যাটফর্ম, ডিজিটাল প্রক্রিয়ায় ডকুমেন্টেশনের কাজ এবং গ্রাহকদের বিষয়ে ডিজিটাল মাধ্যমে তথ্য সংগ্রহের মতো প্রযুক্তি ব্যাঙ্কগুলিকে ব্যবহার করতে হবে। এর মাধ্যমে মূলধনের যোগান বাড়বে, গ্রাহকদের পরিষেবায় সুবিধা হবে, ব্যাঙ্কের হ্রাস পাবে এবং জালিয়াতির ঘটনাও কমবে। ভারত একটি বিপুল, স্বল্প মূল্যের পরিকাঠামো গড়ে তুলেছে যার সাহায্যে প্রতিটি ভারতীয় ডিজিটাল পদ্ধতিতে সহজেই আর্থিক লেনদেন করতে পারেন। গ্রাহকদের যাতে রুপে এবং ইউপিআই-এর ব্যবহার বাড়ায়, ব্যাঙ্ক এবং আর্থিক প্রতিষ্ঠানগুলিকে সেই জন্য সচেষ্ট হতে হবে। অতিক্ষুদ্র, ক্ষুদ্র ও মাঝারি শিল্পোদ্যোগের জন্য আপৎকালীন মূলধনের যোগান, অতিরিক্ত কিষাণ ক্রেডিট কার্ড বন্টন, নন-ব্যাঙ্কিং আর্থিক প্রতিষ্ঠান এবং মাইক্রো-ফিনান্স প্রতিষ্ঠানগুলির মূলধনের যোগানের মতো বিষয়গুলি নিয়েও আজকের বৈঠকে আলোচনা হয়েছে। সঙ্কটের এই সময়ে যাঁদের মূলধনের প্রয়োজন তাঁরা যেন সঠিক সময়ে সেটি পান তা নিশ্চিত করতে ব্যাঙ্কের বিভিন্ন প্রকল্প নিয়ে আলোচনা হয়েছে এবং সুবিধাভোগীরা যাতে সমস্ত সুযোগ-সুবিধা ব্যাঙ্কের থেকে পেতে পারেন, ব্যাঙ্কগুলিকে সে বিষয়ে সক্রিয় হতে হবে।
প্রধানমন্ত্রীর সঙ্গে সাক্ষাত করলেন  ‘নাবিকা সাগর পরিক্রমা ’রমহিলা নাবিকরা

নয়া দিল্লি: প্রধানমন্ত্রী শ্রী নরেন্দ্র মোদির সঙ্গে বুধবারসাক্ষাত করলেন ভারতীয় নৌসেনার ছয় মহিলা অফিসার, যারা আই.এন.এস.ভি. তারিণী নামেরজলযানে করে জলপথে বিশ্ব পরিক্রমা করতে যাচ্ছেন| ভারতে এটাই প্রথম সম্পূর্ণ মহিলা নাবিকদের দ্বারাপরিচালিত জলপথে পৃথিবী পরিক্রমণ| তারা এই মাসের শেষ দিকে গোয়া থেকে তাদের যাত্রাশুরু করবেন এবং পৃথিবী পরিক্রমা শেষ ২০১৮ সালের মার্চ মাস নাগাদ পুনরায় গোয়া ফিরেআসবেন বলে আশা করা যাচ্ছে| এই অভিযানের নাম দেওয়া হয়েছে ‘নাবিকা সাগর পরিক্রমা ’| এই পরিক্রমা পাঁচটি পর্যায়ে সম্পন্ন হবে, অর্থাত চারটি জায়গায় হবেযাত্রাবিরতি: ফ্রিম্যান্টেল (অস্ট্রেলিয়া), লিটলটন (নিউজিল্যান্ড), পোর্টস্ট্যানলি (ফকল্যান্ড) এবং কেপ টাউন (দক্ষিণ আফ্রিকা)| আই.এন.এস.ভি. তারিণী হচ্ছে দেশীয় প্রযুক্তিতে নির্মিতএকটি ৫৫ ফুটের জলযান, যাকে এই বছরের শুরুতে ভারতীয় নৌসেনায় যুক্ত করা হয়েছে| আলোচনা কালে নাবিকরা প্রধানমন্ত্রীর কাছে তাদের আসন্নসমুদ্রযাত্রার বিস্তৃত ব্যাখ্যা তুলে ধরেন| প্রধানমন্ত্রী মহিলা নাবিকদের শুভেচ্ছাকামনা করেন এবং বলেন যে, তাদের পৃথিবী পরিক্রমার গতিপথের তথ্য তিনি রাখবেন| ভারতেরসক্ষমতা ও শক্তিকে পৃথিবী জুড়ে বিচ্ছুরিত করার জন্য তিনি তাদেরকে উত্সাহ দেন|জলপথে এই সফল প্রদক্ষিণের পর তাদের অভিজ্ঞতার কথা লিখে সবার সঙ্গে ভাগ করে নেওয়ারজন্যও তিনি তাদেরকে অনুপ্রাণিত করেন| এই ভেসেলের অধিনায়ক হচ্ছেন লেফটেন্যান্ট কমান্ডারভর্তিকা যোশী| এছাড়া বাকি সদস্যরা হচ্ছেন লেফটেন্যান্ট কমান্ডার প্রতিভা জামওয়াল,পি. সোয়াথি এবং লেফটেন্যান্ট এস. বিজয় দেবী, বি. ঐশ্বর্য এবং পায়েল গুপ্ত|
এইম্‌স-এর মূল প্রকল্পগুলির শিলান্যাস করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ নতুন দিল্লিতে অল ইন্ডিয়া ইন্সটিটিউট অফ মেডিকেল সায়েন্সেস বা এইম্‌স-এ বয়স্কদের জন্য একটি জাতীয় কেন্দ্রের শিলান্যাস করলেন। এই কেন্দ্র গড়ে উঠলে বহুমুখী স্বাস্থ্য পরিষেবা পাবেন বয়স্ক ব্যক্তিরা। এতে ২০০টি জেনারেল ওয়ার্ড বেড থাকবে। একই অনুষ্ঠানে, প্রধানমন্ত্রী সফদরজং হাসপাতালে ৫৫৫টি বেডের একটি অতি বিশেষ ব্লকেরও উদ্বোধন করলেন। তিনি ঐ হাসপাতালের ৫০০ বেডের নতুন এমার্জেন্সি ব্লকটি জাতির উদ্দেশে উৎসর্গ করেন। একই সঙ্গে, এইম্‌স-এ ৩০০ বেডের পাওয়ার গ্রিড বিশ্রাম সদন জাতির উদ্দেশে উৎসর্গ করেন। প্রধানমন্ত্রী বলেন, বিগত চার বছরে ভারতে জনস্বাস্থ্য ব্যবস্থায় নতুন দিগন্ত খুলে গিয়েছে। ধারাবাহিক নীতি-নির্ধারণের ফলে, গরিব ও মধ্যবিত্ত মানুষকে সুস্বাস্থ্য পরিষেবা দেওয়ার প্রয়াস চালানো হচ্ছে। তিনি আরও বলেন, চলতি স্বাস্থ্য সুরক্ষা পরিষেবাকে আরও উন্নত করা হয়েছে। জাতীয় স্বাস্থ্য নীতির উল্লেখ করে শ্রী মোদী বলেন, কম খরচে সুস্বাস্থ্য পরিষেবা দেওয়া সরকারের একটি গুরুত্বপূর্ণ বিষয়সূচি। প্রধানমন্ত্রী আরও বলেন, আগামী ২০২৫ সালের মধ্যে যক্ষ্মা দূর করার লক্ষ্যমাত্রা রেখেছে ভারত।
দশদিনে এক কোটি ভীম অ্যাপ ডাউনলোড হওয়ায় প্রধানমন্ত্রী আনন্দিত

দশ দিনে ভীমঅ্যাপ এক কোটি বারেরও বেশি ডাউনলোড হওয়ায় প্রধানমন্ত্রী শ্রী নরেন্দ্র মোদী হর্ষপ্রকাশ করেছেন। এক বার্তায় তিনি বলেছেন, “মাত্র দশ দিনেএক কোটি বারেরও বেশি ভীম অ্যাপ-এর ডাউনলোড হওয়ার খবরে আনন্দিত। ভীম অ্যাপলেনদেন’কে আরও দ্রুত ও সহজ করে তুলেছে আর তার ফলে যুবসমাজের মধ্যে এটি জনপ্রিয় হয়েউঠেছে। এই অ্যাপটি ব্যবসায়ীদের পক্ষেও সুবিধাজনক। ‘মেক ইনইন্ডিয়া’র এক সুন্দর উদাহরণ হল ভীম অ্যাপ আর প্রযুক্তিকে কিভাবে দুর্নীতি ও কালোটাকার প্রসার রোধে কার্যকরীভাবে কাজে লাগানো যায়, তার-ই উজ্জ্বল দৃষ্টান্ত”।
কমনওয়েলথ ক্রীড়া প্রতিযোগিতায় পুরুষদের ট্রিপল জাম্পে রৌপ্য পদক জয়ী আব্দুল্লা আবুবাকের’কে প্রধানমন্ত্রীর অভিনন্দন

নয়াদিল্লি, ০৭ অগাস্ট, ২০২২ প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় পুরুষদের ট্রিপল জাম্পে রৌপ্য পদক জয়ী আবুদল্লা আবুবাকের’কে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “বার্মিংহাম কমনওয়েলথ ক্রীড়া প্রতিযোগিতায় ট্রিপল জাম্পে আব্দুল্লা আবুবাকেরের রৌপ্য পদক জয়ের খবর শুনে আমি আনন্দিত। কঠোর পরিশ্রম ও নিষ্ঠার কারণে তাঁর এই পদক জয়। ভবিষ্যতে তাঁর সাফল্য কামনা করি। #Cheer4India"।